ÁLTALÁNOS SZERZŐDÉSI FELTÉTELEK
A jelen Általános Szerződési Feltételek (a továbbiakban: ÁSZF) az Lackó-motor Bt. (székhely: 7090 Tamási, Deák Ferenc u. 15.; cégjegyzékszám: Cg.17-06-005673 (a továbbiakban: Szolgáltató) által üzemeltetett Lackó-motor mobilalkalmazás (a továbbiakban: Alkalmazás) által elérhető információs társadalommal összefüggő szolgáltatások (a továbbiakban Szolgáltatás) nyújtására és a Szolgáltatások igénybevételére, valamint a Szolgáltatás igénybe vevőjére (a továbbiakban Felhasználó) vonatkozó jogokat és kötelezettségeket tartalmazza.
1.    A Szolgáltató adatai:
 
A Szolgáltató neve: Lackó-motor Bt.
 
A Szolgáltató címe: 7090 Tamási, Deák Ferenc u. 15
A Szolgáltató ügyfélszolgálatának elérhetősége, a szolgáltatást igénybe vevőkkel való kapcsolattartásra szolgáló, rendszeresen használt elektronikus levelezési címe:
hqtamasi@freemail.hu
Cégjegyzékszáma: Cg.17-06-005673
Adószáma: 21549751-2-17

Nyilvántartásban bejegyző hatóság neve: Szekszárdi Törvényszék Cégbírósága
Az adatvédelmi tisztviselő neve, e-mail címe : Nagy Andrea Krisztina, hqandi04@gmail.com
A szerződés nyelve: magyar
A tárhely-szolgáltató adatai: Forpsi, Blaze-Arts Kft. 6090 Kunszentmiklós, Damjanich u. 36. 1/8
Cégjegyzékszám: 06-09-022127
 
2.    Fogalom-meghatározások
 
Amennyiben a jelen ÁSZF eltérően nem rendelkezik, a jelen ÁSZF-ben használt alábbi nagy kezdőbetűs kifejezéseknek az alábbi jelentésük van:
„Adatkezelési tájékoztató”	az Adatkezelési tájékoztató az Alkalmazást használó Felhasználók által megadott személyes adatokkal kapcsolatos Szolgáltató általi adatkezelési gyakorlatot tartalmazza, rendelkezései a jelen ÁSZF rendelkezéseivel együttesen alkalmazandóak;	
„Adatvédelmi Törvény”	a személyes adatok védelméről és a közérdekű adatok nyilvánosságáról szóló 2011. évi CXII. törvényt jelenti;	
„Alkalmazás”	a Szolgáltató által üzemeltetett Lackó-motor nevű mobilalkalmazás	
„ÁSZF”	a jelen Általános Felhasználási Feltételeket jelenti;	
„Elektronikus Kereskedelmi Törvény” vagy „Elker. tv.”	az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvényt jelenti;	
„Felhasználó vagy Felhasználók”	(i)         az a természetes vagy jogi személy, aki letöltött okostelefonjára vagy táblagépére Lackó-motor mobilalkalmazást és a felhasználási feltételek valamint adatvédelmi szabályzatot elfogadva regisztrált. Felhasználó, többes számban Felhasználók;	
„GDPR”	Az Európai Unió általános adatvédelmi rendelete (az Európai Parlament és a Tanács 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről.	
„Honlap”	az Üzemeltető által üzemeltetett http://lackomotor.hu ;s http://storman.lackomotor.hu Internetes Honlap, amelyen a Szolgáltatás egyes elemei elérhetőek;	
„Polgári Törvénykönyv”	a Polgári Törvénykönyvről szóló 2013. évi V. törvény;	
„Szerzői Jogi Törvény”	a szerzői jogról szóló 1999. évi LXXVI. törvény;	
„Szolgáltatás”	a Szolgáltató által a Honlapon illetve az Alkalmazáson keresztül nyújtott szennyvíz szállítási szolgáltatás.	
 
3.     Az ÁSZF hatálya, a Szerződés létrejötte
 
A jelen ÁSZF hatálya az Alkalmazás igénybevételével létrejövő jogviszonyokra terjed ki. Jelen ÁSZF folyamatosan elérhető a http://storman.lackomotor.hu/aszf honlapról és letölthető a mobil alkalmazás információ menüjéből.
 
A jelen ÁSZF alapján létrejött Szerződés nem kerül iktatásra, kizárólag elektronikus formában kerül megkötésre, nem minősül írásbeli szerződésnek, a Szerződés nyelve a magyar, magatartási kódexre nem utal. A jelen ÁSZF alapján létrejövő szerződések nem minősülnek írásba foglalt szerződésnek, ezért azokat a Szolgáltató külön nem iktatja, és azok utóbb nem hozzáférhetőek.
Az eszközök, amelyek az adatok elektronikus rögzítése során felmerülő hibák azonosítását és kijavítását a szerződési jognyilatkozat megtételét megelőzően biztosítják, a következők:
-          amennyiben a regisztráció során a Felhasználó által megadott Apple vagy Google fiók hitelesítési adatok érvénytelenek vagy hibásak, úgy arra vonatkozóan hibaüzenet jelenik meg az Alkalmazás előképén;
-          egyebekben a Felhasználó bármikor módosíthatja az általa megadott adatokat a „Adataim” menüpontban történő szerkesztés útján.
A jelen ÁSZF-ben nem szabályozott kérdésekre, valamint a jelen ÁSZF értelmezésére a magyar jog az irányadó, különös tekintettel a Polgári Törvénykönyvről szóló 2013. évi V. törvény és az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény (a továbbiakban Elker. tv.) vonatkozó rendelkezéseire. A jelen ÁSZF a fogyasztó és a vállalkozás közötti szerződések részletes szabályairól szóló 45/2014 (II.26.)Korm. rendelet hatálya alá tartozik, és szem előtt tartja a fogyasztók jogairól szóló Európai Parlament és a Tanács 2011/83/EU irányelvének rendelkezéseit. A vonatkozó jogszabályok kötelező rendelkezései a felekre külön kikötés nélkül is irányadóak.
 
A jelen módosított ÁSZF 2018. május 25. napjától hatályos és visszavonásig, illetve a módosítások hatályba lépéséig maradnak hatályban.
 
A Szolgáltató fenntartja a jogot a jelen ÁSZF egyoldalú módosítására. Az esetleges módosításról a Szolgáltató rövid értesítés formájában, e-mail útján tájékoztatja a Felhasználókat. A Szolgáltatást újonnan igénybe vevő Felhasználók részére a módosított ÁSZF a közlésének napján hatályossá válik.
 
A Szolgáltató továbbá fenntartja a jogot, hogy a Szolgáltatás bármely tartalmi elemét bármikor előzetes figyelmeztetés nélkül módosítsa vagy megszüntesse, azok megjelenését, tartalmát, működését megváltoztassa, azon hirdetést, saját szolgáltatásait bemutató vagy egyéb tartalmat helyezzen el.
A jelen ÁSZF alapján létrejövő Szerződés az Alkalmazás letöltését valamint a jelen ÁSZF elfogadását követően jön létre, illetve a Felhasználó, amennyiben belép a Szolgáltató által üzemeltetett Alkalmazásra, a Honlapra vagy annak tartalmát bármilyen módon megismeri – abban az esetben is, amennyiben nem regisztrált felhasználója az Alkalmazásnak – a jelen ÁSZF-ben valamint az Adatkezelési tájékoztatóban foglaltakat magára nézve kötelezőnek ismeri el és azok tartalmát kifejezetten elfogadja. Amennyiben a Felhasználó nem fogadja el a feltételeket, úgy nem jogosult az Alkalmazás használatára és tartalmának megtekintésére. A kiskorú Felhasználók tevékenységéért törvényes képviselőjük teljes felelősséget vállal.
 
4.    Az Alkalmazás használatával kapcsolatos felelősség és korlátozások
 
A Felhasználó az Alkalmazás letöltését követően, valamint az Alkalmazás aktiválásának folyamatában kifejezetten elfogadja és magára nézve kötelezőnek ismeri el a jelen ÁSZF rendelkezéseit, valamint kifejezetten hozzájárul a személyes adatainak az Adatkezelési tájékoztató szerinti kezeléséhez, majd az Apple vagy Google fiókjának hitelesítési adataival tud regisztrálni. A hitelesítést az Apple vagy a Google végzi, a Lackó-motor alkalmazás csak a tényről kap értesítést, hogy a felhasználó valós. A hitelesítést végző szolgáltató úgynevezett JWT tokent bocsát a Szolgáltató részére, aminek az érvényessége mondja meg, a felhasználó validitását.

Az Alkalmazást minden Felhasználó kizárólag a saját kockázatára és felelősségére használhatja, a Szolgáltató a Felhasználók magatartásáért nem vállal felelősséget.
  
A Felhasználó tudomásul veszi, hogy a Szolgáltató jogosult letiltani, ezáltal megakadályozva a további rendelés feladást Felhasználó részéről. A Felhasználó továbbá tudomásul veszi, hogy súlyos esetben a Szolgáltató jogosult a jelen ÁSZF-ben foglaltakat megsértő, Felhasználót törölni.
 
A Szolgáltató kizárja a felelősségét minden olyan kárért, amely abból ered, hogy – a jelen ÁSZF vagy jogszabály rendelkezéseinek Felhasználók általi megszegése miatt – a Szolgáltató a Szolgáltatást vagy annak egyes funkcióit felfüggeszti.
 
5.    A Szolgáltatás tárgya
 
A Szolgáltató az Elker. tv. rendelkezéseinek maradéktalan figyelembevételével a Szolgáltató szennyvíz szállítási szolgáltatást nyújt a Felhasználók számára. A Szolgáltató nem ellenőrzi a Felhasználók által az Alkalmazásban megadott információkat, mint szállítási és számlázási cím. A Felhasználó által megadott adatokat a Szolgáltató elismeri. A szennyvíz szállítási szolgáltatás során, ha hibás címet adott meg a felhasználó, a szolgáltató a felhasználót valamelyik, (e-mail, telefon) a felhasználó által megadott elérhetőségek egyikén felkeresheti.

6.    A Szolgáltatás igénybevétele
 
A Szolgáltatás az Alkalmazás letöltését követően vehető igénybe iOS és Android operációs rendszerrel rendelkező mobilkészülékeken illetve egyéb technikai eszközökön a 7. pontban részletezettek szerint. A Szolgáltatás igénybevételéhez internetkapcsolat szükséges. A Felhasználó mindenkor saját maga köteles gondoskodni arról, hogy a Szolgáltatás igénybevételéhez szükséges technikai és egyéb feltételek rendelkezésre álljanak.

7.    az Alkalmazás használata;
 
7.1 A Felhasználóknak az Alkalmazás használata érdekében az általuk használt operációs rendszertől (IOS12 és attól frissebb illetve Android 5.0 vagy attól frissebb) függően le kell tölteniük az Alkalmazást az App Store-ból (iOS) vagy a Play Áruház-ból (Android). A letöltést követően az alkalmazás csak a felhasználási feltételek és adatvédelmi szabályzat elfogadását követően használható. 
7.2 Regisztráció AppleId vagy Google fiókkal történhet az alkalmazásban szereplő releváns (Google fiók, Apple ) gombra kattintva.
7.3 A regisztrációs folyamatban a felhasználó kapcsolati adatai nem kerülnek a Szolgáltatóhoz, ezér a Felhasználónak ezeket önkéntesen kell megadnia. A felhasználótól az alkalmazás kéri a teljes nevét, e-mail címét és telefonszámát. Az e-mail cím az elektronikus számla küldése miatt fontos, még a telefon a kapcsolattartást segíti, ha a sofőr nem találna a címre, illetve a rendszer SMS-ben is tudja értesíteni a felhasználót a szállítás várható idejéről.
7.4 Az alkalmazás elsősorban a rendelések kezelését szolgálja, ezért a felhasználótól kéri, hogy adja meg a szennyvíz szállítás rendeléséhez szükséges szolgáltatási helyet, vagyis a szállítási címet. A cím adatokban a települést a felhasználó egy legördülő listából választhatja ki, ahol azon települések listája látható, melyekre a szolgáltatás kiterjed. 
A kiválasztott településhez a Felhasználónak meg kell adnia a pontos utca és házszámot is. A Felhasználó több szállítási címet is megadhat, még számlázási címe csak egy lehet.
7.5 Az alkalmazásban a rendelés csak úgy adható fel, ha Felhasználó a szállítási adatok mellett megadta a számlázási adatait is, melyek alapján a teljesítést követően a Szolgáltató a számlát elkészíti és a megadott e-mail címre eljuttatja. A számlázás a szamlazz.hu szolgáltatásán kersztül történik.
7.6 Az alkalmazásban a szennyvíz szállítás rendelési feladáshoz ki kell választania a felhasználónak, hogy melyik szállítási címre kéri a szennyvíz szállítást. Ha csak egy szállítási címet adott meg, akkor automatikusan az választódik ki. A rendelés következő lépésében, ki kell választania a dátumok közül, hogy melyik napra szeretné a szállítást, majd végül meg kell adnia, hogy melyik napszak (délelőtt, napközben, délután) és mekkora mennyiséget. A mennyiség esetében 1 fuvar = 5 köbméter. Ha 2 fuvart rendel akkor vélhetően 10 köbméter szennyvizet szeretne elszállíttatni.
7.7 Rendelés módosítása és törlése. A rendelések módosítására lehetőséget nem biztosít a Szolgáltató. A rendelést csak törölni tudja a Felhasználó, azt is a rendelt naptári napot megelőző két nappal tudja törölni. Ezen túli törlés esetén telefon tudja a Szolgáltatót kérni a rendelés törlésére.
7.8 A Szolgáltatás teljesítésekor a sofőr lezárja a rendelést, ha a Felhasználó rendelkezik Lackó-motor Alkalmazás, a sofőr megkérdezi, hogy kártyás fizetés esetében a telefonján szeretne-e fizetni, ha igen, akkor a SimplePay rendszer használtával nyílik erre lehetősége.  A fizetés történhet készpénz, vagy kártya megadással. Illetve speciális ügyfelek esetén halasztott fizetéssel.

8.    Adatváltozás
 
A Felhasználó a jelen ÁSZF elfogadásával vállalja, hogy az általa önkéntesen megadott adataiban bekövetkező bármely változást a “Adataim” megfelelően átvezeti. A Felhasználó köteles a Szolgáltatót haladéktalanul értesíteni a adatai bármely jogosulatlan felhasználásáról vagy a “Adatait” egyéb módon sértő cselekedetről.

9.   Adatvédelem
A Felhasználók személyes adatainak kezeléséről az „Adatkezelési tájékoztató” rendelkezik.

10. A Szolgáltatás használatával kapcsolatos tilalmak és korlátozások
 
A Felhasználónak tilos bármilyen olyan eszközt, rendszert vagy megoldást használnia, amely a Szolgáltatás működésére negatív hatással lehet, annak célját sérti, vagy egyébként veszélyezteti a Szolgáltatás rendeltetésszerű működtetését.
A Felhasználó tudomásul veszi, hogy a Szolgáltatás használata során megismert elérhetőségeket kizárólag az alkalmazással összefüggésben használhatja fel, azokra nem továbbíthat kéretlen üzeneteket (spam) vagy egyéb, a szennyvíz szállítással összefüggésben nem álló tartalmakat.
Amennyiben a Szolgáltató tudomására jut, hogy a Szolgáltatás keretén belül jogsértő információ található, a vonatkozó jogszabályi követelményeknek megfelelően jár el az információ tekintetében. A Szolgáltató jogsértés esetén az eljáró hatóságoknak minden segítséget megad a jogszabályokat és harmadik személyek jogait sértő cselekmények elkövetői kilétének megállapítása és felelősségre vonásuk érdekében.

11. Szerzői jogi védelem
 
A Szolgáltatás, valamint a Szolgáltatás keretében az Alkalmazáson, valamint a Honlapon elérhető tartalom szerzői jogi védelem alatt áll. A Honlaphoz, a Szolgáltatáshoz, valamint az Alkalmazáshoz, mint szoftverhez kapcsolódó szerzői jogok tulajdonosa és jogosultja a Szolgáltató. A szerzői jogok összessége és az adatbázis előállítójának védelmét szolgáló jogok a Szolgáltatót illetik meg, és a Szolgáltatás rendeltetésszerű használatával velejáró olvasáson, képernyőn történő megjelenítésen és az ehhez szükséges ideiglenes többszörözésen, továbbá a személyes, nem-kereskedelmi célból történő lementésen és kinyomtatáson túl semmilyen egyéb formában nem használható fel vagy hasznosítható a Szolgáltató előzetes írásbeli engedélye nélkül.
 
A Felhasználó a Szolgáltatás használata során általa elhelyezett tartalom közzétételével lemond az általa elhelyezett tartalom feletti szerzői jogi rendelkezési jogáról. A Felhasználó által elhelyezett tartalom szerzői joga a közzétételt követően Szolgáltatót illeti meg.

12. Felelősség
 
A Felhasználó kifejezetten tudomásul veszi és elfogadja, hogy a Szolgáltató a Szolgáltatás megbízhatóságáért, hibamentes működéséért, az adott célra való alkalmasságáért és az ezek hiányából eredő közvetlen vagy közvetett károkért vagy egyéb jogkövetkezményekért semmilyen felelősséget nem vállal. A Szolgáltató nem felel továbbá a rajta kívül álló okkal (például az Internetes hálózatban keletkezett technikai meghibásodással vagy kimaradással) összefüggésben keletkezett hibákért és ezek következményeiért.
 
A Felhasználó továbbá kifejezetten tudomásul veszi és elfogadja, hogy a Szolgáltatás a szamlazz.hu online számlakészítő rendszert használja a számlák kiállításához, ezért a szamlazz.hu működéséből fakadó hibákért a Szolgáltató nem vállal felelősséget.

A Felhasználó továbbá kifejezetten tudomásul veszi és elfogadja, hogy a Szolgáltatás az OTP SimplePay onlin fizetési rendszert használja a kártyás fizetési tranzakciók lebonyolítására, ezért az OTP SimplePaz rendszerének működéséből fakadó hibákért a Szolgáltató nem vállal felelősséget. 
 
Amennyiben a Felhasználó magatartása következtében vagy azzal összefüggésben harmadik személy vagy bármely hatóság, illetve bíróság a Szolgáltatóval szemben bármilyen igényt támaszt, illetve eljárást indít, a Felhasználó köteles minden, a Szolgáltató által megkövetelt intézkedést megtenni és a Szolgáltatónak megtéríteni minden olyan kárt, vagyoni hátrányt és költséget, ami a Szolgáltatót a Felhasználó bármely jogellenes magatartása miatt vagy azzal összefüggésben éri.
 
A Felhasználó tudomásul veszi, hogy harmadik személyek szolgáltatásain keresztül történő terjesztés szükségessé teheti, hogy a Felhasználó az Alkalmazás új frissítéseit szükségszerűen letöltse. Felhasználó kifejezetten tudomásul veszi és elfogadja, hogy a frissítés minden esetben a Felhasználó érdekkörébe tartozik.
 
A Felhasználó kifejezetten tudomásul veszi és elfogadja, hogy a Szolgáltatás használatáért, felhasználásáért – ideértve a Felhasználó magatartásával összefüggésben felmerült mindennemű vagyoni vagy nem vagyoni kárt és jogsérelmet, illetve egyéb következményt – kizárólag az adott Felhasználó tartozik felelősséggel.
 
A Felhasználó köteles a Szolgáltatónak megtéríteni valamennyi olyan kárt illetve költséget, amely a Szolgáltatót a Felhasználó bármely jogellenes magatartása miatt vagy azzal összefüggésben érte. (pl. nem valós rendelést adott le)
 
A Felhasználó köteles helytállni, amennyiben a Felhasználó magatartása következtében vagy azzal összefüggésben harmadik személy vagy bármely hatóság, illetve bíróság a Szolgáltatóval szemben bármilyen igényt támaszt, illetve eljárást indít, továbbá a Felhasználó köteles minden, a Szolgáltató által megkövetelt intézkedést megtenni és a Szolgáltatónak megtéríteni minden olyan kárt, vagyoni hátrányt és költséget, ami a Szolgáltatót a Felhasználó bármely jogellenes magatartása miatt vagy azzal összefüggésben éri.
 
A Felhasználó jelen pontokban szabályozott felelőssége a Szerződés megszűnését követően is fennáll.
 
Az információs rendszerek biztonságát sértő magatartás által okozott, vagy azokkal összefüggésben keletkezett károkért kizárólag ezen magatartás megvalósítója felel. Erre tekintettel a Szolgáltató a felelősségét kizárja, minden olyan esetért, amely a Szolgáltatás használata közben keletkezik, ideértve a vírusok vagy egyéb károkozásra alkalmas szoftverek használatát, terjesztését, a Szolgáltató birtokában lévő személyes és egyéb adatokhoz való jogosulatlan hozzáférést, azok megsemmisítését, károsítását vagy nyilvánosságra hozatalát, valamint egyéb hacker tevékenységeket.
 
12. Az Alkalmazás törlése
 
A Felhasználó a készülékéről az Alkalmazást bármikor törölheti, ugyanakkor a Felhasználó Profilja az Alkalmazás törlésével még nem kerül automatikusan törlésre valamint kizárólag az Alkalmazás törlésével a Felhasználó függőben lévő és lezárt rendelései sem törlődnek.

A Felhasználó profiljának adatait bármikor törölheti és módosíthatja az „Adataim” menüpontba történő belépést követően. Az „Adataim” menüpontban szereplő „Törlöm magam” gomb megnyomásával, és törlési szándékának megerősítésével minden adata visszavonhatatlanul törlésre kerül. Nem kerül törlésre a korábbi teljesített rendelése és a rendeléshez kapcsolódó adatok. A Felhasználó a Profiljának törlésével a Szolgáltató nyilvántartásából is automatikusan törlődnek a Felhasználó adatai, ugyanakkor a Profil törlésével az Alkalmazás még nem kerül törlésre.

13. A Szerződés megszűnése, megszüntetése
 
A Szerződés a Felhasználó Profiljának – valamint az Alkalmazás igénybevétele esetén – az Alkalmazásnak a Felhasználó készülékéről való törlésével szűnik meg. A Szerződés megszűnik továbbá akkor is, ha a Felhasználó a Szolgáltatóhoz intézett egyoldalú nyilatkozatával a Szerződést megszünteti.
A Szolgáltató fenntartja a jogot arra vonatkozóan, hogy technikai vagy egyéb okokból a Szolgáltatást vagy annak egy részét korlátozza, felfüggessze vagy megszüntesse, amely esetben a Szerződés automatikusan megszűnik.

A jelen Általános Szerződési Feltételek 2020. november 2. napjától hatályos.